תקנות הגז הפחמימני המעובה (אמות מידה לשירות)

{{ח:התחלה}}
{{ח:כותרת|תקנות הגז הפחמימני המעובה (אמות מידה לשירות), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 298|תקנות הגז הפחמימני המעובה (אמות מידה לשירות)|https://olaw.org.il/takanot/takanot-10865.pdf}}, {{ח:תיבה|592|תיקון|https://olaw.org.il/takanot/takanot-10912.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הגז הפחמימני המעובה#סעיף 21|סעיף 21(א)}} {{ח:חיצוני|חוק הגז הפחמימני המעובה|לחוק הגז הפחמימני המעובה, התשפ״א–2020}} (להלן – החוק), בהתייעצות עם שר הכלכלה והתעשייה, ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: כללי}}

{{ח:פנימי|פרק ב|פרק ב׳: חשבון גז}}

{{ח:פנימי|פרק ג|פרק ג׳: ניתוק מיתקן גז מהספקת גז}}

{{ח:פנימי|פרק ד|פרק ד׳: מתן שירות לצרכן גז}}

{{ח:פנימי|פרק ה|פרק ה׳: שונות}}

{{ח:קטע2|פרק א|פרק א׳: כללי}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אירוע גז“, ”מכשיר צורך גפ״מ“ – כהגדרתם {{ח:חיצוני|צו הגז (בטיחות ורישוי) (אירוע גפ"מ)|בצו הגז (בטיחות ורישוי) (אירוע גפ״מ), התש״ף–2020}};
{{ח:ת|סוג=הגדרה}} ”דמי שימוש קבועים“ – סכום התשלום הקבוע לתקופת החשבון שבעבורה צרכן גז משלם בעד האפשרות לקבל שירות הספקת גז, כולל מס ערך מוסף;
{{ח:ת|סוג=הגדרה}} ”חוק פסיקת ריבית והצמדה“ – {{ח:חיצוני|חוק פסיקת ריבית והצמדה|חוק פסיקת ריבית והצמדה, התשכ״א–1961}};
{{ח:ת|סוג=הגדרה}} ”יום עסקים“ – ימים א׳ עד ה׳, למעט מועד ממועדי ישראל המפורטים {{ח:חיצוני|פקודת סדרי השלטון והמשפט#סעיף 18א|בסעיף 18א(א) לפקודת סדרי השלטון והמשפט, התש״ח–1948}}, וערביהם, ויום העצמאות;
{{ח:ת|סוג=הגדרה}} ”ספק גז“ – בעל רישיון ספק גז כמשמעותו {{ח:חיצוני|חוק הגז הפחמימני המעובה#סעיף 2|בסעיף 2 לחוק}};
{{ח:ת|סוג=הגדרה}} ”צרכן במערכת מרכזית“ – צרכן גז הרוכש גז באמצעות מערכת גז מרכזית.

{{ח:סעיף|2|חובת רציפות הספקת גז למערכת גז מרכזית}}
{{ח:ת}} ספק גז יספק גז למערכת גז מרכזית באופן רציף, למעט במקרה שבו נבצר ממנו, מסיבות שאינן בשליטתו, לספק גז למיתקן, או במקרה שבו הוא נדרש להפסיק את הספקת הגז לפי הוראות כל דין, ובכלל זה הפסקה הנדרשת לצורך בדיקת מיתקן הגז או תיקון ליקויים במיתקן.

{{ח:קטע2|פרק ב|פרק ב׳: חשבון גז}}

{{ח:סעיף|3|קריאת מונה גז במערכת גז מרכזית}}
{{ח:תת|(א)}} לפני משלוח חשבון גז לצרכן במערכת מרכזית, ספק גז יבצע קריאה של מונה הגז המשמש את הצרכן ויבסס את החשבון על קריאת המונה.
{{ח:תת|(ב)}} על אף האמור בתקנת משנה (א) –
{{ח:תתת|(1)}} במקרה שבו אין לספק הגז גישה אל מונה הגז או במקרה שנבצר מהספק, מסיבות שאינן בשליטתו, לבצע קריאה של המונה, הספק רשאי לבצע הערכה של כמות הגז שנצרכה (בתקנות אלה – הערכת צריכה), או לבסס את חשבון הגז על קריאה של המונה שנעשתה בידי צרכן הגז, ובלבד שהספק יבצע קריאה של מונה הגז לפחות פעם אחת בשנה; הערכת צריכה תבוצע לפי כמות הצריכה של צרכן הגז בחודשים המקבילים בשנה הקודמת, ואם הצרכן לא צרך גז מספק הגז בחודשים האמורים – לפי כמות הצריכה של הצרכן בחודשיים האחרונים שלגביהם בוצעה קריאת מונה כאמור בתקנת משנה (א) או לפי חישוב של הכמות החודשית הממוצעת כהגדרתה {{ח:חיצוני|תקנות הסדרים במשק המדינה (מכירת גז על ידי בתי זיקוק וספקי גז)#סעיף 10א|בתקנה 10א(ב) לתקנות הסדרים במשק המדינה (מכירת גז על ידי בתי זיקוק וספקי גז), התש״ע–2009}}, לפי בחירת הספק;
{{ח:תתת|(2)}} במקרה של סיום התקשרות עם צרכן גז או במקרה של שינוי זהות משלם חשבון הגז, ספק גז רשאי לבסס את חשבון הגז על קריאה של המונה שנעשתה בידי הצרכן;
{{ח:תתת|(3)}} במקרה של שינוי במחיר באמצע תקופת חשבון גז, שספק הגז הודיע עליו לצרכן הגז לפי {{ח:פנימי|סעיף 9|תקנה 9(ב)}}, ספק הגז רשאי לבסס את חשבון הגז על קריאה של המונה שנעשתה בידי הצרכן, או על בסיס החלק היחסי של הימים בכל אחת מתקופות המחיר השונות;
{{ח:תתת|(4)}} במקרה של הסכמה בכתב בין צרכן גז, שאינו צרכן גז ביתי, לבין הספק, שלפיה חשבון הגז יבוסס על קריאה של המונה בידי הצרכן, ספק הגז רשאי לבסס את חשבון הגז על קריאה כאמור.
{{ח:תת|(ג)}} שלח ספק גז לצרכן גז חשבון גז המבוסס על הערכת צריכה, יצוין הדבר בצורה בולטת לעין בחשבון הגז; נשלח חשבון גז כאמור והתברר לצרכן גז בקריאה של המונה, כי הקריאה שונה מהערכת הצריכה שבעדה חויב, ישלח ספק הגז, לבקשת צרכן הגז, חשבון גז מתוקן המבוסס על קריאה של המונה שנעשתה בידי הצרכן, ובלבד שהצרכן ביקש זאת לא יאוחר מהמועד האחרון לתשלום חשבון הגז לפי {{ח:פנימי|סעיף 10|תקנה 10}}.
{{ח:תת|(ד)}} שלח ספק גז לצרכן גז חשבון גז המבוסס על הערכת צריכה, והצרכן לא פנה לספק לפי תקנת משנה (ג), יקזז ספק הגז מחשבון הגז הבא המבוסס על קריאת המונה המעודכנת לעומת קריאת המונה הקודמת, את הכמות שבעדה חייב את צרכן הגז בחשבון הגז שבוסס על הערכת צריכה; הייתה כמות הצריכה לפי קריאת המונה המעודכנת קטנה מהכמות שבעדה חייב ספק הגז את צרכן הגז בחשבון גז קודם המבוסס על הערכת הצריכה, יזכה ספק הגז את הצרכן בהפרש שבין כמויות הגז כאמור.

{{ח:סעיף|4|תדירות שליחת חשבון גז לצרכן במערכת מרכזית}}
{{ח:תת|(א)}} ספק גז ישלח חשבון גז לצרכן במערכת מרכזית בעד גז שצרך בין קריאת מונה אחת לשנייה, ובלבד שהתקופה בין שתי הקריאות לא תעלה על 70 ימים ולא תפחת מ־50 ימים, ושהספק לא ישלח יותר מ־6 חשבונות במשך שנה.
{{ח:תת|(ב)}} על אף האמור בתקנת משנה (א) –
{{ח:תתת|(1)}} אם ביקש ספק גז לשלוח לצרכן גז חשבון גז בתדירות גבוהה יותר מהנקוב בתקנת משנה (א), רשאי הוא לעשות כן ובלבד שלא יחייב את הצרכן בתוספת תשלום בעד משלוח חשבון הגז בתדירות גבוהה יותר;
{{ח:תתת|(2)}} אם ביקש צרכן גז לקבל חשבון גז בתדירות גבוהה יותר מהנקוב בתקנת משנה (א), וספק הגז הסכים לכך, הספק רשאי לגבות תוספת תשלום בעד משלוח חשבון הגז בתדירות גבוהה יותר, ובלבד שהודיע על כך לצרכן בטרם שליחת החשבון והצרכן אישר זאת; ואולם אם ביקש צרכן גז לקבל חשבון גז כאמור בשל סיום ההתקשרות עם ספק הגז, הספק לא יהיה רשאי לגבות תוספת תשלום בעד משלוח חשבון הגז בתדירות גבוהה יותר.

{{ח:סעיף|5|שליחת חשבון גז לצרכן במערכת מרכזית}}
{{ח:תת|(א)}} ספק גז ישלח חשבון גז לצרכן במערכת מרכזית לא יאוחר מ־21 ימים מתום תקופת החיוב של החשבון.
{{ח:תת|(ב)}} ספק גז ישלח את חשבון הגז לצרכן במערכת מרכזית בדואר או על ידי שליח; אם הסכים הצרכן לכך, רשאי ספק הגז לשלוח את חשבון הגז באמצעות דואר אלקטרוני.
{{ח:תת|(ג)}} ספק גז ישלח לצרכן במערכת מרכזית, לבקשתו, העתק של חשבון גז לתקופה מסוימת ובלבד שטרם חלפו שבע שנים מהתקופה שאליה מתייחס החשבון ועד למועד פנייתו של הצרכן; הספק רשאי לגבות תוספת תשלום בעד משלוח העתק של חשבון גז כאמור, ובלבד שהודיע על כך לצרכן, בטרם שליחת העתק החשבון, ומסר לו את עלות השירות והצרכן אישר זאת.

{{ח:סעיף|6|מידע נדרש בחשבון גז}}
{{ח:תת|(א)}} ספק גז ימסור לצרכן גז בחשבון הגז מידע על כל אחד מאלה:
{{ח:תתת|(1)}} שם צרכן הגז וכתובתו;
{{ח:תתת|(2)}} שם ספק הגז ומספרו ברשם החברות;
{{ח:תתת|(3)}} מספר טלפון חינם של ספק הגז לפי {{ח:פנימי|סעיף 15|תקנה 15(א)}}, שעות פעילות המוקד הטלפוני וכתובת לפנייה מקוונת לספק לפי {{ח:פנימי|סעיף 16|תקנה 16(א)(1)}}; ספק גז שיש לו אתר אינטרנט יציין גם את כתובת אתר האינטרנט שלו;
{{ח:תתת|(4)}} סכום הפיקדון שהופקד בעבור ציוד גז מושאל ומועד הפקדתו אם הפיקדון הופקד החל מיום ח׳ בכסלו התשע״ו (20 בנובמבר 2015), ואולם אם הופקד הפיקדון לפני יום ח׳ בכסלו התשע״ו (20 בנובמבר 2015); יציין ספק הגז בחשבון הגז כי הופקד פיקדון בעבור ציוד הגז המושאל, וכן יציין לצד מידע זה את מספר הטלפון שבו ניתן לקבל פרטים בנוגע לסכום הפיקדון שיוחזר בסיום ההתקשרות.
{{ח:תת|(ב)}} נוסף על האמור בתקנת משנה (א), ספק גז ימסור לצרכן במערכת מרכזית בחשבון הגז, מידע גם על כל אחד מאלה:
{{ח:תתת|(1)}} תקופת החיוב של חשבון הגז;
{{ח:תתת|(2)}} מספר מונה הגז, תאריך קריאת המונה הקודמת וקריאת המונה הקודמת, תאריך קריאת המונה הנוכחית וקריאת המונה הנוכחית; במקרה שבוצעה הערכת צריכה – כמות הגז לחיוב לפי הערכת הצריכה וסיבת ביצוע ההערכה;
{{ח:תתת|(3)}} דמי שימוש קבועים;
{{ח:תתת|(4)}} מחיר למ״ק גז, ואם היה המחיר למ״ק גז משתנה לפי כמות הצריכה – המחיר לכל כמות צריכה ומחיר ממוצע משוקלל למ״ק גז וכן המחיר לכל כמות הגז שצרכן הגז נדרש לשלם, וכמות הצריכה הכוללת שלו;
{{ח:תתת|(5)}} מחירים ממוצעים אחרונים למ״ק גז ולדמי שימוש קבועים של ספק הגז באותו סוג מיתקן גז ברשות המקומית שבתחומה נמצא צרכן הגז, כפי שנמסרו למשרד האנרגיה והתשתיות לפני מועד הפקת חשבון הגז; ספק הגז יציג את המחירים כאמור בצמוד לדמי השימוש הקבועים ולמחיר למ״ק גז שצרכן הגז נדרש לשלם, ויציין בחשבון הגז כי ניתן לאתר פירוט של מחירים ממוצעים של ספקי גז באתר האינטרנט של משרד האנרגיה והתשתיות; פסקה זו תחול רק על צרכן גז ביתי במערכת גז מרכזית;
{{ח:תתת|(6)}} הודעה לפי {{ח:פנימי|סעיף 9|תקנה 9(ב)}} על שינוי מחיר מ״ק גז או על שינוי מחיר דמי שימוש קבועים, כולל מועד ביצוע השינוי וסכום השינוי;
{{ח:תתת|(7)}} במקרה של חוב קודם – סכום החוב הקודם וסכום הריבית שנצברה עד למועד הנפקת חשבון הגז, וכן התקופה שלגביה נוצר החוב;
{{ח:תתת|(8)}} מועד אחרון לתשלום חשבון הגז של צרכן גז ביתי במערכת גז מרכזית – לפי {{ח:פנימי|סעיף 10|תקנה 10}} ושל צרכן במערכת מרכזית – לפי מה שהוסכם עימו;
{{ח:תתת|(9)}} דרכי תשלום חשבון הגז לפי {{ח:פנימי|סעיף 11|תקנה 11}}, ובדרך תשלום שנקבעה לגביה עמלה לפי {{ח:פנימי|סעיף 11|תקנה 11(ב)}} – גם דבר קיומה של העמלה;
{{ח:תתת|(10)}} כתובת או רשימת כתובות של צרכני הגז הרוכשים גז באמצעות אותה מערכת גז מרכזית או קוד זיהוי לאתר האינטרנט של ספק הגז המאפשר גישה לכתובת או לרשימת כתובות כאמור; בחר ספק הגז למסור קוד זיהוי, יציין לצידו כי קוד זה משמש באתר האינטרנט של הספק לאיתור כתובות צרכני הגז הקשורים לאותה מערכת גז מרכזית, ולא ידרוש באתר פרט זיהוי נוסף לצורך קבלת המידע; קישור לרשימת כתובות כאמור באתר האינטרנט של ספק הגז יהיה בדף הראשי של אתר האינטרנט שלו.
{{ח:תת|(ג)}} מחירים לפי תקנת משנה (ב) יכללו מס ערך מוסף.

{{ח:סעיף|7|שירותים הכלולים במחיר הגז ושירותים נוספים}}
{{ח:תת|(א)}} שירות הספקת גפ״מ שנותן ספק גז יכלול גם שירותים נלווים ובין השאר שירותים אלה:
{{ח:תתת|(1)}} הובלת גז או מכל גז לצרכן גז, למעט הובלה מהירה בתוך שני ימי עסקים, ובלבד שספק הגז הציע לצרכן הובלה שאינה מהירה בתוך 7 ימי עסקים;
{{ח:תתת|(2)}} חיבור מכל גז מיטלטל למיתקן גז;
{{ח:תתת|(3)}} בדיקה של מיתקן גז לפי תקן ישראלי ת״י 158;
{{ח:תתת|(4)}} תיקון או החלפה של מכל נייח, מכל מיטלטל, מונה, וסת, צנרת ממכל הגז עד לברז הגז הראשי בכניסה לבניין או צנרת בין מכלים נייחים; ואולם אין באמור בפסקת משנה זו כדי למנוע מספק הגז לגבות מאדם שגרם נזק למיתקן הגז או לחלק ממנו, את ההוצאות שהוציא בעד תיקון המיתקן;
{{ח:תתת|(5)}} החלפת צינור הגז הגמיש המחבר את מכשיר הצריכה למיתקן הגז, לרבות עלות הצינור, ובלבד שההחלפה בוצעה במסגרת בדיקה תקופתית;
{{ח:תתת|(6)}} בדיקה של מכל גז מיטלטל לפי תקן ישראלי ת״י 70, לרבות תיקונים ותחזוקה של המכל וברז המכל;
{{ח:תתת|(7)}} ניתוק מיתקן גז ממערכת הספקת גז, פירוק וסילוק של ציוד גז המושאל לצרכן הגז במקרה של סיום ההתקשרות עם הצרכן;
{{ח:תתת|(8)}} שירות הניתן בשל קריאה הנוגעת לאירוע גז או חשש לאירוע כאמור, למעט שירות המפורט בתקנת משנה (ב)(6);
{{ח:תתת|(9)}} שירות הקשור בגביית חשבון גז, למעט השירותים המפורטים בתקנת משנה (ב)(10) עד (14);
{{ח:תתת|(10)}} ביטוח לכיסוי חבות ספק הגז בשל נזקים לפי {{ח:חיצוני|חוק הגז הפחמימני המעובה#סעיף 22|סעיף 22 לחוק}}.
{{ח:תת|(ב)}} על אף האמור בתקנת משנה (א), ספק גז רשאי לתת את השירותים שלהלן בלבד כשירותים נוספים:
{{ח:תתת|(1)}} התקנה ראשונית של מיתקן גז חדש וחיבור דירה של צרכן גז למיתקן כאמור;
{{ח:תתת|(2)}} חיבור דירה של צרכן גז למערכת גז מרכזית קיימת, ובלבד שהחיבור לא נעשה בשל החלפת ספק גז;
{{ח:תתת|(3)}} פיקדון בעד ציוד גז המושאל לצרכן גז;
{{ח:תתת|(4)}} מכירת מוצר או מתן שירות לצרכן גז שאינם נדרשים לצורך הספקת גז למיתקן גז;
{{ח:תתת|(5)}} ביצוע עבודות גז במיתקן הגז המשמש את צרכן הגז או תיקון ליקויים במיתקן כאמור, למעט עבודות גז המפורטות בתקנת משנה (א)(1) עד (7);
{{ח:תתת|(6)}} שירות הניתן בשל קריאה הנוגעת לאירוע גז במכשיר צורך גפ״מ שחובר למערכת הגז שלא בידי ספק הגז, או חשש לאירוע כאמור, ובלבד שמאז חיבור המכשיר כאמור ספק הגז לא בדק את מיתקן הגז;
{{ח:תתת|(7)}} שליחת חשבון גז בתדירות גבוהה לבקשת צרכן גז לפי {{ח:פנימי|סעיף 4|תקנה 4(ב)(2)}};
{{ח:תתת|(8)}} שליחת העתק חשבון גז לבקשת צרכן גז לפי {{ח:פנימי|סעיף 5|תקנה 5(ג)}};
{{ח:תתת|(9)}} שינוי פרטי בעל חשבון גז לפי {{ח:פנימי|סעיף 12|תקנה 12}};
{{ח:תתת|(10)}} שתי התראות לפני ניתוק לפי {{ח:פנימי|סעיף 13|תקנה 13(א)(2)}};
{{ח:תתת|(11)}} מסירת הודעה למעונו של הצרכן לפני ניתוק לפי {{ח:פנימי|סעיף 13|תקנה 13(א)(3)}};
{{ח:תתת|(12)}} גביית חוב של צרכן במערכת מרכזית בעת הגעה למיתקן הגז לשם ניתוקו;
{{ח:תתת|(13)}} ניתוק הספקת גז בשל אי־תשלום חשבון גז, באמצעות אבזר העוצר את הספקת הגז למיתקן הגז לפי {{ח:פנימי|סעיף 13|תקנה 13(ג)}};
{{ח:תתת|(14)}} חידוש הספקת גז שנותקה בשל אי־תשלום חשבון גז.
{{ח:תת|(ג)}} ספק גז שנתן שירותים נלווים כשירותים נוספים בניגוד לתקנת משנה (ב), ישיב לצרכן הגז את התשלום שגבה בעדם בתוספת הפרשי הצמדה לפי {{ח:חיצוני|חוק פסיקת ריבית והצמדה|חוק פסיקת ריבית והצמדה}}, בתוך 10 ימי עסקים ממועד גביית התשלום, ואם הצרכן פנה לספק הגז בעניין – בתוך 10 ימי עסקים ממועד הפנייה כאמור.
{{ח:תת|(ד)}} בתקנה זו –
{{ח:תת|סוג=הגדרה}} ”שירות הספקת גפ״מ“ – שירות שוטף של הספקת גפ״מ שבעדו משולמים דמי השימוש הקבועים והמחיר למ״ק גז או למכל גז מיטלטל;
{{ח:תת|סוג=הגדרה}} ”שירותים נוספים“ – שירותים שבעדם גובה ספק הגז תשלום נפרד מדמי השימוש הקבועים ומהמחיר למ״ק גז או למכל גז מיטלטל;
{{ח:תת|סוג=הגדרה}} ”שירותים נלווים“ – שירותים נלווים לשירות הספקת גפ״מ שהתשלום בעדם מגולם בדמי השימוש הקבועים ובמחיר למ״ק גז או למכל גז מיטלטל.

{{ח:סעיף|8|החזר בשל חיוב בסכום עודף}}
{{ח:תת|(א)}} טען צרכן גז כי ספק גז גבה ממנו סכום נוסף על הסכום שהוא רשאי לגבות בהתאם לתנאי ההתקשרות (בתקנה זו – סכום עודף), יברר ספק הגז את טענתו בתוך 10 ימי עסקים.
{{ח:תת|(ב)}} מצא ספק הגז כי גבה מצרכן גז סכום עודף, ישיבו לצרכן בתוך ארבעה ימי עסקים, בתוספת הפרשי הצמדה וריבית לפי {{ח:חיצוני|חוק פסיקת ריבית והצמדה|חוק פסיקת ריבית והצמדה}}, מיום הגבייה ובתוספת תשלום בשל הוצאות הצרכן בסכום של 16 שקלים חדשים (בתקנה זו – סכום ההחזר); היה סכום ההחזר נמוך מ־50 שקלים חדשים, רשאי ספק הגז לזכות את הצרכן בסכום ההחזר במועד החיוב הבא, ובלבד שהודעת התשלום לעניין אותו חיוב נשלחת לצרכן בתוך 30 ימים מתום התקופה האמורה בתקנת משנה (א).
{{ח:תת|(ג)}} ספק גז ישלח לצרכן גז תשובה מנומקת בכתב על ממצאי הבירור, כאמור בתקנת משנה (א), בתוך 21 ימי עסקים מיום פנייתו.
{{ח:תת|(ד)}} הוראות תקנה זו לא יחולו על קיזוז או זיכוי שחלות עליו הוראות {{ח:פנימי|סעיף 3|תקנה 3(ד)}}.

{{ח:סעיף|9|מחיר דמי שימוש קבועים ומחיר הגז}}
{{ח:תת|(א)}} הסכם של ספק גז עם צרכן במערכת מרכזית יכלול את מחיר דמי השימוש הקבועים ואת המחיר למ״ק גז או המחיר למ״ק גז לכל כמות צריכה אם המחיר למ״ק גז משתנה לפי כמות הצריכה.
{{ח:תת|(ב)}} ספק גז יודיע לצרכן במערכת מרכזית על שינוי במחיר כאמור בתקנת משנה (א), כולל שיעור השינוי באחוזים בחשבון הגז הראשון שיישלח לצרכן לאחר השינוי; ספק הגז יפרט בהודעה את סיבת שינוי המחיר כאמור ויציין בהודעה כי חישוב המחיר לכלל התקופה נעשה על בסיס הערכת צריכה בכל אחת מתקופות המחיר השונות, זולת אם צרכן הגז העביר לו קריאה של המונה.
{{ח:תת|(ג)}} נוסף על האמור בתקנת משנה (ב), במקרה של עלייה של 7 אחוזים או יותר במחיר כאמור בתקנת משנה (א), ספק הגז יודיע לצרכן כאמור על השינוי במחיר 7 ימים לפחות לפני מועד השינוי; ספק הגז יפרט בהודעה את סיבת שינוי המחיר כאמור ויציין בהודעה כי חישוב המחיר לכלל התקופה ייעשה על בסיס הערכת צריכה בכל אחת מתקופות המחיר השונות, זולת אם צרכן הגז יעביר לו קריאה של המונה.

{{ח:סעיף|10|מועד אחרון לתשלום חשבון גז}}
{{ח:ת}} המועד האחרון לתשלום חשבון גז של צרכן גז ביתי במערכת גז מרכזית יהיה ביום ה־18 ממועד שליחתו לצרכן.

{{ח:סעיף|11|דרכי תשלום חשבון גז}}
{{ח:תת|(א)}} ספק גז יאפשר לצרכן גז לשלם חשבון גז וכל חוב אחר, בכל אחת מהדרכים האלה:
{{ח:תתת|(1)}} בהסדר הוראת קבע בבנק מסחרי או בכרטיס אשראי;
{{ח:תתת|(2)}} בכרטיס אשראי באמצעות הטלפון או באמצעות אתר האינטרנט של ספק הגז;
{{ח:תתת|(3)}} במזומן – בבנק מסחרי אחד לפחות או בבנק הדואר.
{{ח:תת|(ב)}} ספק גז רשאי לאפשר לצרכן גז לשלם את חשבון הגז בכל דרך אחרת נוספת, לרבות באמצעות האינטרנט, שעליה יודיע לו הספק בחשבון הגז, ורשאי הספק לקבוע עמלה לגבי דרך תשלום נוספת כאמור, למעט לגבי דרך של תשלום במזומן במשרדי החברה.
{{ח:תת|(ג)}} ספק גז יאפשר לצרכן גז לשלם את חשבון הגז בלא עמלה בדרכים המפורטות בתקנת משנה (א)(1) ו־(2), וכן במזומן במשרדי החברה, אם הספק מאפשר לצרכן לשלם באופן זה לפי תקנת משנה (ב).

{{ח:סעיף|12|שינוי פרטי בעל חשבון גז}}
{{ח:ת}} ספק גז ישנה את פרטי בעל חשבון הגז לפרטים של מי שמבקש להירשם כבעל החשבון, בתוך 10 ימי עסקים ממועד הבקשה.

{{ח:קטע2|פרק ג|פרק ג׳: ניתוק מיתקן גז מהספקת גז}}

{{ח:סעיף|13|ניתוק בשל אי־תשלום חשבון גז}}
{{ח:תת|(א)}} ספק גז רשאי לנתק מהספקת גז מיתקן גז המשמש צרכן גז ביתי במערכת גז מרכזית אם לצרכן חוב בסך של 300 שקלים חדשים לפחות, או חוב בשל אי־תשלום של 3 חשבונות גז רצופים, ובלבד שהתקיימו כל אלה:
{{ח:תתת|(1)}} ספק הגז שלח לצרכן הגז חשבון גז לפי {{ח:פנימי|סעיף 5|תקנה 5(ב)}};
{{ח:תתת|(2)}} ספק הגז שלח לצרכן הגז לכל הפחות מכתב התראה לפני ניתוק; התראה לפי פסקה זו תישלח במכתב נפרד מחשבון הגז;
{{ח:תתת|(3)}} 7 ימים לפחות לפני הניתוק ספק הגז מסר במעונו של צרכן הגז הודעה בכתב על הפסקת הספקת הגז, הודיע על כך לצרכן בשיחת טלפון, או שלח לצרכן הודעה כאמור באמצעים אלקטרוניים, ובלבד שאם ספק הגז שלח הודעה כאמור באמצעים אלקטרוניים – הצרכן אישר את קבלת ההודעה;
{{ח:תתת|(4)}} חלפו 30 ימים לפחות מהמועד האחרון לתשלום חשבון הגז לפי {{ח:פנימי|סעיף 9|תקנה 9}}, ואם הניתוק נעשה בשל אי־תשלום של 3 חשבונות גז רצופים – חלפו 30 ימים לפחות מהמועד האחרון לתשלום חשבון הגז האחרון.
{{ח:תת|(ב)}} פעולת ניתוק הספקת הגז תבוצע בימים א׳ עד ד׳ ובלבד שהם ימי עסקים.
{{ח:תת|(ג)}} ספק הגז ינתק את הספקת הגז לפי תקנת משנה (א) באמצעות אבזר שיעצור את הספקת הגז למיתקן הגז, ואולם לא יפרק את מונה הגז או אבזר אחר ממיתקן הגז לפני שחלפו חודשיים ממועד ניתוק הספקת הגז באמצעות אבזר כאמור, אלא אם כן צרכן הגז הודיע לו על הפסקת ההתקשרות עימו; ספק הגז לא יהיה רשאי להמשיך לגבות מצרכן הגז את דמי השימוש הקבועים בחלוף 4 חודשים ממועד ניתוק הספקת הגז באמצעות אבזר כאמור.
{{ח:תת|(ד)}} במועד ניתוק הספקת הגז ספק הגז יתלה על גבי מיתקן הגז ועל דלת הכניסה של צרכן הגז הודעה שבה יציין כי הספקת הגז לצרכן נותקה ויפרט את פרטי ההתקשרות עימו לצורך חידוש ההספקה.
{{ח:תת|(ה)}} ספק גז יחדש את הספקת הגז למיתקן גז שנותק לפי תקנה זו בהקדם האפשרי לאחר תשלום החוב ולא יאוחר מ־4 ימי עסקים ממועד התשלום.

{{ח:סעיף|14|ניתוק בשל ליקוי במיתקן גז או תחזוקתו}}
{{ח:תת|(א)}} ספק גז יודיע לצרכן גז, מוקדם ככל האפשר, על ניתוק מיתקן גז מהספקת גז הנדרש לצורך תיקון ליקוי במיתקן או תחזוקתו, ובכלל זה בדיקתו; ואולם ספק הגז רשאי לנתק את המיתקן אף בלי לתת הודעה כאמור, אם הניתוק נדרש לצורך מניעת סכנה ממשית ומיידית לאדם או לרכוש.
{{ח:תת|(ב)}} ספק גז יחדש את הספקת הגז למיתקן גז שנותק לפי תקנה זו בהקדם האפשרי לאחר תיקון הליקוי במיתקן או תחזוקתו.

{{ח:קטע2|פרק ד|פרק ד׳: מתן שירות לצרכן גז}}

{{ח:סעיף|15|שירות טלפוני חינם}}
{{ח:תת|(א)}} ספק גז יספק שירות טלפוני חינם בהתאם להוראות {{ח:חיצוני|חוק הגנת הצרכן#סעיף 18ב|סעיף 18ב(א) לחוק הגנת הצרכן, התשמ״א–1981}}, בכל אחד מימי העסקים, במשך 45 שעות בשבוע לפחות.
{{ח:תת|(ב)}} ספק גז יקליט את כל שיחות הטלפון במוקד השירות הטלפוני וישמור את ההקלטות למשך תקופה שלא תפחת משנה ממועד ההקלטה.
{{ח:תת|(ג)}} ספק גז יודיע לצרכן גז בתחילת כל שיחה כי השיחה מוקלטת.
{{ח:תת|(ד)}} ספק גז ימסור שיחה מוקלטת שצרכן הגז צד לה, לצרכן שביקש זאת, בתוך 10 ימי עסקים מיום הבקשה; השיחה תישלח באופן דיגיטלי ותהיה ניתנת לשמיעה באמצעי זמין בלא תשלום.

{{ח:סעיף|16|פנייה מקוונת של צרכן גז}}
{{ח:תת|(א)}} ספק גז יאפשר לצרכן גז לפנות אליו באופן מקוון לכתובת ייעודית לפניות ציבור באמצעות דואר אלקטרוני וכן באחת מדרכים אלה לפחות:
{{ח:תתת|(1)}} טופס מקוון דרך אתר האינטרנט של ספק הגז;
{{ח:תתת|(2)}} מסרון למספר טלפון נייד;
{{ח:תתת|(3)}} מסר כתוב באמצעות תוכנה דיגיטלית למסרים מיידים.
{{ח:תת|(ב)}} ספק גז שקיבל מצרכן גז פנייה לפי תקנת משנה (א) ישלח לצרכן אישור בכתב על קבלת הפנייה בתוך יום עסקים אחד.
{{ח:תת|(ג)}} ספק גז ישלח מענה לצרכן הגז לא יאוחר מתום 14 ימים מיום פניית הצרכן.
{{ח:תת|(ד)}} ספק גז ישמור תיעוד הנוגע לכל פנייה שהתקבלה אצלו לפי תקנת משנה (א) למשך שנה.

{{ח:סעיף|17|תיאום ביצוע בדיקה תקופתית}}
{{ח:תת|(א)}} ספק גז ימסור לצרכן גז בחשבון גז הקודם למועד ביצוע בדיקה תקופתית במיתקן גז את המועד האחרון לביצוע הבדיקה.
{{ח:תת|(ב)}} ספק גז יתאם עם צרכן גז את מועד ביצוע הבדיקה התקופתית במיתקן הגז ואת שעת ביצועה 5 עד 21 ימים קודם למועד ביצועה; ואולם חובת התיאום לפי תקנת משנה זו לא תחול על בדיקה בחלק של מיתקן הגז שלספק הגז יש גישה חופשית אליו.
{{ח:תת|(ג)}} ספק גז יודיע לצרכן על המועד שתואם לפי תקנת משנה (ב) בהודעה בכתב שישלח לטלפון הנייד של הצרכן; הודעה לפי תקנת משנה זו תכלול את פרטי ההתקשרות עם החברה בהתאם {{ח:פנימי|סעיף 6|לתקנה 6(א)(3)}} וכן אפשרות לשינוי המועד שנקבע; ואולם אם מספר הטלפון הנייד של הצרכן חסום לשירות קבלת מסרונים, ספק הגז ישלח הודעה קולית כחלופה למסרון.
{{ח:תת|(ד)}} ספק גז שהתקבלה אצלו בקשה של צרכן גז לשינוי מועד ביצוע הבדיקה התקופתית, יתאם עם הצרכן מועד אחר לביצוע הבדיקה.

{{ח:קטע2|פרק ה|פרק ה׳: שונות}}

{{ח:סעיף|18|עדכון סכומים}}
{{ח:תת|(א)}} הסכומים הקבועים {{ח:פנימי|סעיף 8|בתקנות 8(ב)}} {{ח:פנימי|סעיף 13|ו־13(א)}} יתעדכנו ב־1 בינואר בכל שנה (בתקנה זו – יום העדכון), בהתאם לשיעור שינוי המדד הידוע ביום העדכון לעומת המדד שהיה ידוע ב־1 בינואר של השנה הקודמת; הסכום האמור {{ח:פנימי|סעיף 13|בתקנה 13(א)}}, שהתעדכן לפי תקנה זו, יעוגל לסכום הקרוב שהוא מכפלה של 10 שקלים חדשים; לעניין זה, ”מדד“ – מדד המחירים לצרכן שמפרסמת הלשכה המרכזית לסטטיסטיקה.
{{ח:תת|(ב)}} מנהל מינהל הדלק והגז יפרסם ברשומות ובאתר האינטרנט של משרד האנרגיה והתשתיות הודעה על הסכומים האמורים המעודכנים לפי תקנה זו.

{{ח:סעיף|19|תחילה|תיקון: תשפ״ד}}
{{ח:תת|(א)}} תחילתן של תקנות אלה ביום כ״ז בתמוז התשפ״ד (2 באוגוסט 2024).
{{ח:תת|(ב)}} על אף האמור בתקנת משנה (א) –
{{ח:תתת|(1)}} תחילתה של {{ח:פנימי|סעיף 3|תקנה 3}} ביום פרסומן של תקנות הגז הפחמימני המעובה (אמות מידה לשירות) (תיקון), התשפ״ד–2023 {{ח:הערה|(ביום 22.11.2023)}};
{{ח:תתת|(2)}} תחילתה של {{ח:פנימי|סעיף 6|תקנה 6}} ביום ב׳ בטבת התשפ״ה (2 בינואר 2025).

{{ח:חתימות|י״ז בחשוון התשפ״ד (1 בנובמבר 2023)}}
* '''ישראל כ״ץ'''
שר האנרגיה והתשתיות
{{ח:סוגר}}
{{ח:סוף}}
[[קטגוריה:בוט חוקים]]